《闭户》
宋代·丘葵

芝兰岂是为人香，浊世纷纷贵自藏。
闭户不求如意事，读书自得养心方。
卓然有见如参倚，操则常存勿助忘。
但使天根常活泼，小园花卉亦相羊。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。